Lav et referat af nedenstående tekst:

Tekst:
Sammen med fire tossede frederikshavnere har TV2/Nord været på spøgelsesjagt på en stribe nordjyske slotte og herregårde. Bevæbnet med natkameraer og en god portion eventyrlyst lod de fire gutter sig lukke inde i skumle fangekældre, kolde krypter og i henfarne slægters gamle stuer. Så ventede vi på midnat. På spøgelsestimen. Og så slukkede vi lyset. Det er der kommet en stribe spændende og meget anderledes tv-programmer ud af. Vi får både fortællingen om de gamle slotte og herregårdes ofte blodige og dramatiske historie. Vi hører om de hvide damer, de uforklarlige, klagende lyde om natten - og om gamlingen med de brændende øjne. Og så stiller vi spørgsmålet ud i mørket: Er der nogen. Uden at afsløre for meget: Fire frederikshavnere kan blive bange. Meget bange. Køb billetter til forpremiere Tv-programmet Er Der Nogen har 10 afsnit. Det første vises på TV2/Nord Salto 3. april klokken 19.45. Men du har mulighed for at komme til eksklusiv forpremiere og opleve to afsnit på det store lærred, nemlig i biografen Palads 1-2-3 i Frederikshavn. Det sker fredag den 27. marts klokken 15.30. Programmerne introduceres af de fire spøgelsesjægere, som du også får mulighed for at stille spørgsmål til. Prisen er 50 kroner per billet - med i den pris er en rabatkupon på 25 kroner, som kan anvendes til køb af forfriskninger i biografens kiosk. Billetter sælges efter først til mølle-princippet og kan købes ved Karen Bering på kabe@tv2nord.dk . Max.4 billetter pr. person.

Referat:
Du kan nu komme med til en eksklusiv forpremiere på to afsnit af vores helt nye og uhyggelige serie "Er der nogen?"